**Precizējumi**

**„Vadlīnijām**

**darbības programmas „Infrastruktūra un pakalpojumi”**

**3.5.1.2.2. apakšaktivitātes „Reģionālu atkritumu apsaimniekošanas sistēmu attīstība” Kohēzijas fonda iesnieguma sagatavošanai.”**

**2011.gada 03. novembrī**

Ņemot vērā nepieciešamību nodrošināt korektu informāciju par apkšaktivitātes 3.5.1.2.2. uzraudzības rādītājiem, rēķinoties ar situāciju, ka vairākās projektu iesniegumu atlases kārtās tiek pieļauta iespēja iesniegt projektu par vienu un to pašu projekta teritoriju ir veikti precizējumi vadlīniju 2.4., 2.10.1. un 4.2. sadaļās.

Konstatējot atsevišķas neatbilstības aktuālajai situācijai, Vadlīnijās veikti precizējumi iesnieguma 7.sadaļā - norādījumos par projekta finansēšanas plānu, Kohēzijas fonda ieguldījuma aprēķinu, kā arī precizēts 3.pielikums par Būvdarbu tāmi un 11.pielikums par Kohēzijas fonda projekta naudas plūsmas prognozi.

Lūdzam ņemt vērā, ka veikti grozījumi esošajos Ministru kabineta noteikumos, kā arī pieņemti atsevišķi jauni Ministru kabineta noteikumi, kas skar 3.5.1.2.2. apakšaktivitātes projektu iesniegumu sagatavošanu un projektu ieviešanu, līdz ar to vadlīnijās precizētas atsauces uz normatīvajiem aktiem.

Minētie precizējumi norādīti zemāk, kā arī veikti dokumentā „Vadlīnijas 3.5.1.2.2. apakšaktivitātes „Reģionālu atkritumu apsaimniekošanas sistēmu attīstība” Kohēzijas fonda iesnieguma sagatavošanai.”

Vadlīnijās veikti sekojoši precizējumi:

* **2.4.sadaļa papildināta** ar sekojošu norādi:

*!!! Gadījumā, ja projekta teritorijā 2007.-2013.gada finanšu plānošanas periodā jau ir realizēts (vai joprojām tiek realizēts) projekts 3.5.1.2.2. apakšaktivitātes "Reģionālo atkritumu apsaimniekošanas sistēmu attīstība" ietvaros, nepieciešams sniegt informāciju par šādu projektu (Projekta Nr., galvenās projektā iekļautās būvdarbu komponentes, projekta ieviešanas statuss un laika grafiks), kā arī norādīt* ***detalizētu informāciju par šāda projekta teritoriju****. Nepieciešams norādīt, vai projekta teritorijas abu projektu gadījumā pilnībā sakrīt, bet ja nesakrīt - norādīt atšķirības gan skaidrojot izmaiņas šajā iesnieguma sadaļā (vai iekļaujot atsauci uz konkrētām nodaļām projekta TEP, ja tur ir iekļauta šī prasītā informācija), gan attēlojot to kartogrāfiskajā materiālā projekta iesnieguma 2.pielikumā.*

* **2.10. 1. sadaļa papildināta** ar sekojošām norādēm:

***!!! Gadījumā, ja 2007.-2013.gada finanšu plānošanas periodā šī projekta teritorijai jau ir apstiprināts projekts 3.5.1.2.2. apakš aktivitātes "Reģionālo atkritumu apsaimniekošanas sistēmu attīstība" ietvaros,*** *nepieciešams norādīt detalizētu informāciju par to, vai abu projektu gadījumā projekta aktivitātes vērstas uz tiem pašiem iedzīvotājiem (abu projektu teritorijas un iedzīvotāju skaits pilnībā sakrīt), vai arī skaidrot atšķirības (piemēram, aptverta plašāka teritorija, mainījies iedzīvotāju skaits tajā pašā teritorijā u.c.). Norādām, ka šī informācija nepieciešama korektai 3.5.1.2.2. apakšaktivitātes kopējo rezultātu un ieguvumu atspoguļošanai (izslēdzot aktivitātes ietekmēto iedzīvotāju dubultu uzskaiti. Lūdzam skaidrojumā norādīt gan 1., gan 2.projekta aptvertās teritorijas kopējo iedzīvotāju skaitu.*

*Ja projekta teritorijā jau tiek realizēts projekts 2007.-2013. gada ES fondu plānošanas perioda ietvaros, jānorāda iedzīvotāju skaits, kas nebija iekļauts 1. vai 2. projektu iesniegumu atlases kārtas ietvaros apstiprinātā projekta teritorijā:*

*- ja iedzīvotāju skaits, uz ko vērsts atkritumu apsaimniekošanas projekts, ir tāds pats vai mazāks par 1. vai 2. projektu iesniegumu atlases kārtas laikā projekta teritorijā esošo iedzīvotāju skaitu, jānorāda „0”;*

*- ja iedzīvotāju skaits ir lielāks par 1. vai 2. projektu iesniegumu atlases kārtas laikā projekta teritorijā esošo iedzīvotāju skaitu, jānorāda papildu iedzīvotāju skaits, t.i. starpība.*

* **4.2. sadaļa precizēta un papildināta** ar sekojošām norādēm (labots arī tabulas noformējums atbilstoši MK noteikumiem Nr.667):

*Publicitātes pasākumu izmaksas var būt:*

*1)* ***attiecināmās izmaksas*** *- publicitātes pasākumu izmaksas ir attiecināmās izmaksas, ja tās nepārsniedz normatīvajos aktos noteiktās obligātās prasības (tai skaitā lielformāta informācijas stenda un informācijas plāksnes izmaksas), un atbilst efektivitātes, lietderības un saimnieciskuma principiem saskaņā ar MK not.Nr.667.8.6.punktu un MK noteikumu Nr.749 8.;9.punktiem . Lai izmaksas publicitātes pasākumiem būtu uzskatāmas par attiecināmām izmaksām, tās ir jāiekļauj projekta izmaksās, attiecīgi vai nu kā atsevišķs pakalpojumu līgums vai jāiekļauj projekta būvdarbu līgumā kā attiecināmās izmaksas.*

*2)* ***neattiecināmās izmaksas****, ja tās iekļautas uzņēmuma regulārajos izdevumos un darbības veic uzņēmuma darbinieki.*

*Tabulas ailē „Izpildītājs” jānorāda, kura līguma ietvaros paredzēti attiecīgie publicitātes pasākumi. Tabulas ailē „Prognozētās izmaksas” jānorāda plānotās izmaksas. Atsevišķu pasākumu realizācijai izmaksas var nebūt plānotas, ja tās tiek iekļautas uzņēmuma regulārajos izdevumos un darbības veic uzņēmuma darbinieki. Ja attiecināmās publicitātes pasākumu izmaksas tiks iekļautas būvniecības līgumā ar uzņēmēju, tas ir jāpaskaidro tabulā, un šādā gadījumā konkrēts izmaksu apjoms tabulas ailē var netikt norādīts.*

*4.sadaļas korekta aizpildīšana nodrošina projekta atbilstības izvērtējumu 27.kritērijam.*

*Piemēram:*

|  |  |  |  |  |
| --- | --- | --- | --- | --- |
| **Pasākuma veids** | **Pasākuma raksturojums, apjoms** | **Pasākuma realizācijas periods, biežums** | **Izpildītājs** | **Prognozētās izmaksas (ja tiek paredzētas)** |

* **7.1.sadaļa papildināta** ar sekojošu norādi:

Piezīme. Valsts budžeta dotāciju un pašvaldības finansējumu aktivitātes projektiem nepiešķir.

*Parādīt tabulā finansējuma detālu sadalījumu starp finansētājiem un finansējuma sadalījumu pa gadiem. Projekta ES fonda finansējuma atbalsta likme nedrīkst pārsniegt 85% no attiecināmajām izmaksām. Kolonna „Privātais finansējums” attiecas arī uz pašvaldību kapitālsabiedrībām. Finanšu plāna veidne tiek aizpildīta, pamatojoties uz izstrādāto naudas plūsmas prognozi.*

*Papildus sk. jēdzienu skaidrojumus „attiecināmās izmaksas”; „neattiecināmās izmaksas”; „atbalstāmās darbības”;.*

*Finansēšanas plāna veidne tiek aizpildīta, pamatojoties uz izstrādāto naudas plūsmas prognozi:*

* + *no naudas plūsmas prognozes paņem datus par izmaksām (finansējuma saņēmēja izdevumiem) projekta ietvaros pa gadiem;*
	+ *šos datus ieraksta kolonnās 1, 2 un 3.;*
	+ *tālāk kolonnās 5 un 6 ieraksta sadalījumu pa finanšu avotiem, pieņemot, ka izmaksas sadalās pa finanšu avotiem katru gadu vienmērīgi, attiecīgi proporcijās 85% un 15%;;*
	+ *saskaita rezultātu 4.kolonna un pārbauda tā atbilstību 3.kolonnai.*
* **7.3.3.sadaļa papildināta** ar sekojošu norādi:

|  |  |  |  |  |  |
| --- | --- | --- | --- | --- | --- |
| **Ieguldījumu attiecināmo izmaksu kopsumma, LVL** | **Finansējuma deficīta likme projektam (%)** | **Max CRpa** | **Lēmuma summa, LVL** | **Kohēzijas fonda ieguldījums (%)** | **Kohēzijas fonda ieguldījums (LVL)** |
| **1** | **2** | **3** | **4=1**×**2** | **5=6:1** | **6=4**×**3** |
|  |  |  |  |  | **Nedrīkst pārsniegt MK not.Nr.667 2.pielikumā projektam noteikto maksimālo apjomu\*** |

*\*Saskaņā ar 2008.g. 18.augusta MK not. Nr.667 „Noteikumi par darbības programmas "Infrastruktūra un pakalpojumi" papildinājuma 3.5.1.2.2. apakšaktivitāti „Reģionālu atkritumu apsaimniekošanas sistēmu attīstība”” 2.pielikumu, katram projektam ir noteikts konkrēts pieejamais maksimālais KF līdzfinansējuma apjoms. Ja, aizpildot 7.3.3. sadaļu, aprēķina rezultātā noteiktais KF līdzfinansējuma apjoms pārsniedz MK not. Nr.667 noteikto, ir nepieciešams veikt papildus aprēķinu, ierobežojot KF līdzfinansējuma apjomu un %. Tabulu nepieciešams aizpildīt atbilstoši aprēķinam pēc ierobežotas lēmuma summas (ņemot vērā KF apjoma ierobežojumu). Vienlaikus, lai šādā situācijā nerastos pārpratumi par pieprasīto KF apjomu, lūdzam sadaļā 7.3.3. aizpildīt tabulu par divām situācijām (aizpildīt 2 tabulas) - vienu pie faktiski aprēķinātā, bet otru pie ierobežotā KF finansējuma apmēra, pievienojot atbilstošu skaidrojumu.*

*Gadījumā, ja aprēķinātais Kohēzijas fonda ieguldījums pārsniedz šo noteikumu 2.pielikumā konkrētajam projektam noteikto maksimālo Kohēzijas fonda līdzfinansējumu, Max CRpa nosaka aprēķina ceļā, ņemot vērā projektam noteikto maksimālo Kohēzijas fonda līdzfinansējumu:*

|  |  |  |  |  |  |
| --- | --- | --- | --- | --- | --- |
| ***Ieguldījumu attiecināmo izmaksu kopsumma (LVL)*** | ***Finansējuma deficīta likme projektam (%)*** | ***Max CRpa*** | ***Lēmuma summa (LVL)*** | ***Kohēzijas fonda ieguldījums (%)*** | ***Kohēzijas fonda ieguldījums\*\* (LVL)*** |
| *1* | *2* | *3=6:4* | *4=1×2* | *5=6:1* | *6* |
|  |  |  |  |  |  |

*\*\* Ministru kabineta 2008.g. 18.augusta MK not. Nr.667 „Noteikumi par darbības programmas "Infrastruktūra un pakalpojumi" papildinājuma 3.5.1.2.2. apakšaktivitāti „Reģionālu atkritumu apsaimniekošanas sistēmu attīstība”” 2.pielikumā projektam noteiktais maksimālais Kohēzijas fonda līdzfinansējums.*

* **3.pielikums Būvdarbu tāme:**

*Sagatavojot Būvdarbu tāmi ņemt vērā, ka pievienotās vērtības nodokļa (PVN) likme atbilstoši 09.03.1995. likuma "Par pievienotās vērtības nodokli" (ar grozījumiem līdz 01.10.2011.) 5.panta 1.punktam ir 22%.*

* **11.pielikumā prasības Kohēzijas fonda projekta naudas plūsmas prognozei izteiktas šādā redakcijā:**

*Naudas plūsmas prognozes paraugs ir pievienots pielikumā.*

*Vienlaikus lūdzam ievērot šāda normatīvā tiesību akta noteikumus naudas plūsmas prognozes sastādīšanā: Ministru kabineta 2007.gada 26.jūnija noteikumi Nr.1041 „*Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība**”***”;*

***!!! Lūdzam ņemt vērā, ka ar 2010.gada 25.novembri stājušies spēkā 09.11.2010. MK noteikumi Nr.1041 "Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība", ar ko spēku zaudējuši 18.05.2010 MK noteikumi Nr.418. Šie noteikumi nosaka maksājumu veikšanas kārtību projektos, attiecīgi ietekmē to, kā ir jāplāno projekta īstenošanas nepieciešamais finansējums.***

*Lūdzam ievērot šādas Ministru kabineta 09.11.2010. MK noteikumu Nr.1041 "Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība" prasības un pieņēmumus naudas plūsmas prognozes sastādīšanā:*

* *Vēršam Jūsu uzmanību uz to, ka maksājumu kārtības plānošanai ir jāizmanto MK noteikumu Nr.1041 25.punktā paredzētā kārtība.*
* *Līguma slēgšana un projekta īstenošana ir atkarīga no tā, vai sadarbības iestādei ir pieejami finanšu resursi. Aktivitātes 3.5.1.2.2. ietvaros projektu iesniegumu atlases 3.kārtas projektos,* ***iesakām plānot naudas plūsmu, piemērojot 25.punktu****, ņemot vērā, ka valsts budžetā tiek prognozēts pietiekams finanšu līdzekļu apjoms, lai nodrošinātu avansa maksājumu un iesniegtos maksājumu pieprasījumu apmaksu un šī punkta piemērošanas gadījumā finansējuma saņēmējam nav jāparedz tik lieli finanšu līdzekļi projekta naudas plūsmas nodrošināšanai, jo iesniegti maksājumu pieprasījumi tiek atmaksāti* ***2 mēnešu laikā*** *(reāli atmaksas periods var atšķirties atkarībā no iesniegto dokumentu kvalitātes).*
* *Paredzot avansu, tā apjoms nevar pārsniegt 20%.*

***Naudas plūsmas piemērs saskaņā ar 09.11.2010. MK not. Nr.1041 tiek pievienots VARAM mājas lapā sadaļā*** [***http://www.varam.gov.lv/lat/fondi/kohez/?doc=7265***](http://www.varam.gov.lv/lat/fondi/kohez/?doc=7265)***.***

*Naudas plūsmas tabulas detalizācijas pakāpei jānodrošina projekta iesnieguma izvērtēšana atbilstoši MK noteikumu Nr.667 4.pielikuma 25. kritērijam „Projekta naudas plūsmas prognoze parāda gan finansējuma pieprasījumu, gan izmaksu veikšanas prognozi, atbilst plānotajam laika grafikam un atbilst projekta finanšu plānam”. Projekta iesniedzējs var izmantot jebkādu formu naudas plūsmas prognozes izstrādei, tomēr, ierosinām izmantot pielikumā pievienoto.*

*Naudas plūsmas sagatavošanā lūdzam ņemt vērā šādus svarīgākos nosacījumus:*

1. *vienmēr sākumā tiek plānoti izdevumi līgumu ietvaros; izmaksām līgumu ietvaros ir jābūt atbilstošām projekta budžeta kopsavilkumā norādītajām līgumu izmaksām..*
	1. *ņemot vērā atšķirīgo būvdarbu intensitāti vasaras un ziemas sezonā, izdevumi būvdarbu līgumos ziemas periodā ir zemāki nekā vasaras periodā;*
	2. *projektēšanas fāzē izdevumu apjoms ir ievērojami mazāks nekā būvdarbu veikšanas fāzē;*
	3. *finanšu rezervi plāno būvdarbu/piegāžu līgumu ietvaros, nenorādot kā atsevišķu pozīciju naudas plūsmā.*
	4. *iepirkuma līgumu ietvaros maksājumu skaitu (periodiskumu) nosaka projekta iesniedzējs; iepirkuma līgumu izpildītāju maksājuma pieprasījumu apmaksas termiņi tiek noteikti iepirkuma līgumā.*
2. *pēc tam aizpilda budžeta sadaļu (pieejamais finansējums attiecināmajiem izdevumiem) – pieejamo resursu kopsummai jāsakrīt ar attiecināmo izdevumu summu. Ja nesakrīt, tad tas nozīmē, ka naudas nepietiek līgumu apmaksai (nedrīkst atstāt – jāplāno papildu finansējums) vai ir par daudz (var būt). Naudas plūsmas prognozei ir jābūt pozitīvai visā projekta ieviešanas laikā.*
3. *atbilstoši plāno finansējumu neattiecināmajiem izdevumiem, kopējai izdevumu bilancei ir jābūt pozitīvai;*
4. *plānojot ES fondu atmaksas jāievēro MK not. Nr.1041 atmaksas termiņi:*
	1. *saskaņā ar 24.punktu atmaksas 4-6 mēnešu laikā;*
	2. *saskaņā ar 25.punktu atmaksas 2 mēnešu laikā.*
5. *ES fondu atmaksas pieprasījumus projekta iesniedzējs var plānot reizi mēnesī*
6. *ES fondu noslēguma maksājumam jābūt ne mazāk kā 10% no apstiprinātā ES fonda līdzfinansējuma.*
7. *naudas plūsmas prognozē plānoto finansējumu pa gadiem tālāk atbilstoši norāda finansēšanas plānā*
* *2.papilddokumenta tabula*

*Veikti labojumi aprēķinu formulās. Veicot aprēķinus ņemt vērā, ka valsts budžeta finansējums šai apakšaktivitātei nav paredzēts.*

*Papildināts ar sekojošu piezīmi atbilstoši MK noteikumu Nr.667 aktuālajai redakcijai: Piezīme. Valsts budžeta dotāciju apmēru pašvaldībām aprēķina atbilstoši normatīvajiem aktiem par valsts budžeta dotācijas piešķiršanas kārtību pašvaldībām Eiropas Savienības struktūrfondu un Kohēzijas fonda līdzfinansēto projektu īstenošanai, ja aktivitātes īstenošanas kārtībā nav noteikts citādi.*

* *3.papilddokumenta tabula*

Atbilstoši Ministru kabineta 2011.gada 26.jūlija noteikumiem Nr.586 „Grozījumi Ministru kabineta 2008.gada 18.augusta noteikumos Nr.667 „Noteikumi par darbības programmas "Infrastruktūra un pakalpojumi” papildinājuma 3.5.1.2.2.apakšaktivitāti „Reģionālu atkritumu apsaimniekošanas sistēmu attīstība”” papildināta 3.pielikuma 3.papilddokumenta tabula ar 4.punktu „Publicitātes izmaksas” un sadaļa „Kopā” ar tekstu: tai skaitā finanšu rezerve, kas var būt līdz 5% no 1. un 2.punktā iekļautajām izmaksu pozīcijām.